PCSGH คว้างานผลิตชิ้นส่วนยานยนต์ไฟฟ้าใหม่ 2 โครงการ มูลค่า 2 พันลบ.
PCSGH คว้างานผลิตชิ้นส่วนยานยนต์ไฟฟ้าใหม่ 2 โครงการ มูลค่า 2 พันลบ. พร้อมลุยขยายโรงงานในปี 61 รับการขยายตัวของชิ้นส่วนอลูมิเนียมในอนาคต
22 พ.ย. 2560

บริษัท พี.ซี.เอส. แมชีน กรุ๊ป โฮลดิ้ง จำกัด (มหาชน) หรือ PCSGH เปิดเผยว่า บริษัทได้รับงานใหม่ในโครงการผลิตชิ้นส่วนยานยนต์ไฟฟ้า โดยบริษัทได้รับคัดเลือกให้เป็นผู้ผลิตชิ้นส่วนอลูมิเนียมสำหรับยานยนต์ไฟฟ้า 2 โครงการใหม่ มูลค่ารวมตลอดทั้งโครงการกว่า 2,000 ล้านบาท ทั้งนี้ จะมีกำหนดการส่งมอบและเริ่มรับรู้รายได้ตั้งแต่ต้นปี 63 เป็นต้นไป
นอกจากนี้ บริษัทได้เตรียมแผนลงทุนขยายโรงงานในปี 61 เพื่อรองรับการขยายตัวอย่างรวดเร็วของชิ้นส่วนอลูมิเนียมในอนาคตอีกด้วย